พอดี ปวดตรงช่วงปีกแขนซ้ายมา3-4 วันแล้วครับ พึ่งมาเป็นนักเมื่อวันนี้ครับ ขยับซ้ายขยับขวาไม่ได้เลยก้มลงนอนก็ไม่ได้ ลุกขึ้นมาก็ไม่ได้ควรทำไงดีครับ ทรมานมาก
สวัสดีค่ะ อาการปวดตรงปีกแขนซ้าย อาจเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้-เส้นเอ็นอักเสบ-ข้ออักเสบ มักปวดเวลาขยับ หรือขยับได้ไม่เท่าเดิม-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดจากประวัติตอนนี้เข้าไดักับกล้ามเนื้ออักเสบหลายๆมัดพร้อมกันจากการใช้งานค่ะ ซึ่งเป็นโรคที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัวค่ะ คือให้หลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน ปวดตามข้อร่วมด้วย ควรรีบไปพบแพทย์เพื่อหาสาเหตุเพิ่มเติมค่ะ